ஒரு படைப்பை வைத்து ஒரு எழுத்தாளனை அறிவதும், ஒரு படைப்பை விட்டு விட்டு ஒரு எழுத்தாளனை அறிவதும் தவறே. முழுப் படைப்புகளையும் படித்துவிட்டுத் தான் எழுத்தாளனை மதிப்பிட முடியும் என்பதும் சரியே. அதற்காக சாரு நிவேதிதா போன்றவர்களின் அனைத்துப் படைப்புகளையும் படித்து, குமட்டலும் வாந்தியுமாய் அவஸ்தைப்பட நான் தயாரில்லை. ஒரு படைப்பில், சில எழுத்துக்களில் எழுத்தாளனின் நாடியும், நரம்பும் தெரிந்துவிடும். சமீபத்தில் நடந்த அவரது புத்தகங்களின் வெளியீடுகளையொட்டி அவர் எழுதிய பதிவுகள், நேற்று பெண்களைப் பற்றிக் கேட்கப்பட்ட கேள்வியொன்றுக்கு அவரது பதில் வரை படித்துக் கடுப்பாகிப் போயிருக்கிறேன். இவரிடமிருந்தெல்லாம் எழுத்தையும், அதில் அற்புதங்களையும் ரசிக்க முடியுமென்றால் , நான் அதெல்லாம் தெரியாத பாமரனாகவே இருக்க விரும்புகிறேன்.